Comença la XXVI edició dels Ludi Saguntini
15 d’abril 2024

![](/media/kbsiwmfx/img_0033_c.jpg?width=850&height=566.6666666666666)

La XXVI edició dels Ludi Saguntini ha començat hui i es desenvoluparà fins al divendres dia 19. Este esdeveniment del món clàssic està conformat pel XXVII Festival de Teatre Grecollatí, que organitza l'associació Prósopon Sagunt, i els tallers didàctics de cultura clàssica, que organitza l'Associació Lvdere et Discere.

Tant els Ludi Saguntini com el Festival de Teatre Grecollatí estan organitzats per l'Associació Lvdere et Discere i la Domus Baebia, junt amb Prósopon Sagunt, i compten amb el suport de la Conselleria d'Educació, Cultura i Esport, l'Ajuntament de Sagunt i empreses patrocinadores, així com entitats i personal voluntari.

En la inauguració dels Ludi Saguntini han estat presents l'alcalde de Sagunt, Darío Moreno; el regidor d'Educació, Raúl Palmero; el regidor de Joventut i Infància, Roberto Rovira; la presidenta de l'associació Prósopon Sagunt, Mª Isabel Pérez; el president l'Associació Lvdere et Discere, Germán González; i en representació del CEFIRE de Sagunt, Xavi Villaplana.

Darío Moreno ha ressaltat que els Ludi Saguntini són un esdeveniment «**molt important**» per a la ciutat perquè «**posen en el mapa la nostra ciutat**». Així mateix, Moreno ha afegit: «**Turísticament i econòmicament té molt impacte. Però, no oblidem que parlem d'innovació educativa, d'una altra manera de transferir coneixements**». A més, ha recordat que es parla de cultura clàssica, un element que «**forma part de la nostra identita**t».

![](/media/cllpp4qy/img_0067_c.jpg?width=850&height=566.6666666666666)

Per la seua banda, Raúl Palmero, ha assegurat: «**Estem molt satisfets que Sagunt siga un referent a nivell nacional en la seua cultura, multicultura i tradicions**». A més, el regidor d'Educació ha manifestat: «**És important que continuem sumant sinergies entre tots els estaments perquè els Ludi no es perden i continuen sent eixe referent cultural, educatiu i lúdic**». Finalment, Palmero ha afirmat que enguany es rebran «**més de catorze mil estudiants**».

    ![](/media/icanwuoq/img_0102_c.jpg?width=362&height=242&mode=max) ![](/media/0dplomtv/img_0213_c.jpg?width=362&height=241&mode=max)

Esta edició dels Ludi Saguntini compta amb un total de 15 tallers i 13 _spatia_ de temàtiques com epigrafia i escriptura, la plaça dels déus, cuina romana antiga, mosaics romans, higiene i cosmètica antiga, ceràmica grega, etcètera. Els tallers tenen tres torns, de 9.30 a 14 hores.

  ![](/media/k3ybpqvu/img_0126_c.jpg?width=375&height=250&mode=max) ![](/media/uwnddnlb/img_0167_c.jpg?width=373&height=248&mode=max)

D'altra banda, el XXVII Festival de Teatre Grecollatí ha començat amb la representació de l'obra _Èdip_, de Sòfocles, a càrrec del grup Kosmos de l'IES Districte Marítim de València. Durant la setmana es representaran obres com _Ifigenia en Áulide_ i _Las bacantes_, d'Eurípides; o _Pséudolo_, de Plaute.

![](/media/e15fjs5n/img_0197_c.jpg?width=850&height=578.1531531531532)

*   [](http://www.facebook.com/sharer.php?u=https://aytosagunto.es/va/actualitat/comenca-la-xxvi-edicio-dels-ludi-saguntini/ "Facebook")
*   [](http://twitter.com/share?url=https://aytosagunto.es/va/actualitat/comenca-la-xxvi-edicio-dels-ludi-saguntini/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comenca-la-xxvi-edicio-dels-ludi-saguntini/ "Linked In")
*   [](mailto:?body=https://aytosagunto.es/va/actualitat/comenca-la-xxvi-edicio-dels-ludi-saguntini/)